Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

   

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

TEVÉKENYÉG TERV

**Téma:**  Mesés utazás a Föld körül! – Indiánok földjén! – érzelmi nevelés a művészetek eszközeivel – mesés-, zenés-, táncos önkifejezés

**Tevékenységek:**  Mesés utazás az Indiánok földjére

**Tevékenység résztvevője:**

Mészáros Dávid Alapiskola és Óvoda - „Bogárvilág Óvoda óvodásai“

**Dátum:** 2019. 07.8.- 12.

**Felelősök a foglalkozás kivitelezéséért:**

Bréda Szilvia – Lancz Mónika

Rózsa Anna – Bittó Éva

Základná škola s materskou školou Dávida Mészárosa - Mészáros Dávid Alapiskola és Óvoda,

   

|  |
| --- |
| **Beszámoló** |
| **Tevékenység célja:** | * Élményt nyújtó tevékenységek biztosítása.
* Baráti kapcsolatok megerősítése
* A szociális képességek fejlesztése: társas kapcsolatok megalapozásával – multikultúrális nevelés
* Egészséges életmódra és testmozgásra való nevelés
* A mese szövegének megértése, átélése
 |
|  |
| **Tevékenység feladata:** | * Szokások, hagyományok ápolása – multikultúrális nevelés
* A természetes gyermeki kíváncsiság felkeltése, kielégítése
 |
| **Szervezés:** | * Feltételek megteremtése,
* Szükséges eszközök elkészítése, bebiztosítása
 |
| **Eszközök:** | * szükséges alapanyagok biztosítása
* Interaktív tábla, internet, rajzlap, színes ceruzák, feladatlapok, kövek, lepedő, filctollak
* Földgömb, térkép
 |
| **Módszerek:** | * Készülődés, közös alkotás, beszélgetés
 |

Základná škola s materskou školou Dávida Mészárosa - Mészáros Dávid Alapiskola és Óvoda,

   

 **Előzmények:**

Július 1-jével elkezdődött a vakáció, de óvodánk még nem zárta be kapuit. A meseprojekt keretén belül az Indiánok földjére repítettük el júliusban a gyerekeket. Olyan mesékkel ismertettük meg őket, olyan játékokat találtunk ki számukra, amely közelebb hozza az indiánok életét, kultúráját egy óvodás számára. Öt napra terveztük az indiánok földjén zajló játékokat, tevékenységeket.

**Megvalósítás:**

 Hétfő:

 Hétfőn a csoportszobát indiántáborrá alakítottuk át. Igazi élmény hiányában átmentünk az iskolai könyvtárba, ahol indiános könyveket nézegettünk, inspirálódtunk, hogy milyen legyen a mi indiánsátrunk és milyen nevet viseljen a csoportunk ill. a törzsünk.

Visszatérve a csoportszobába a gyerekek ötletei alapján kezdtük megépíteni az indiántábort:

* Sátort készítettünk, lepedőre festettünk akryll festékkel, majd jött a közös munka- a sátor felállítása
* Kövekből – ágakból tűzrakó helyet csináltunk
* Hosszú kék anyagból patakot alkottunk
* Végezetül elkészült a totemoszlopunk is.

Kedd:

Reggel a gyerekek érkezése után a csoport véleménye alapján kiválasztottuk a törzsfőnököt és a sámánt. A törzsfőnöknek jóval színesebb fejdíszt készítettünk, mint a többi harcos indiánnak. Kavicsokból, csigaházakból jósoltunk – milyen idő várható? Indulhat – e az indiántörzs a vadászatra?

Az udvaron ejtettük meg a nagy bölényvadásztot. Állomásokon kellett a kis indiánharcosoknak a bátorságukat, ügyességüket megmutatni. Volt, ahol át kellett mászni egy akadályon, vagy éppen karikadobással bölényre vadászni, ijjal eltalálni a zsákmányt, a gyerekek ötleteiből született kenuból halászni és tobozzal eltalálni a puha vánkosra rögzített állat képét.

Szerda:

A törzsfőnök gyűlést hívott össze a sátor elé, ahol meghallgattuk „A teknősbéka és a tűzgyújtás tudománya“ c.mesét. Beszélgettünk a meséről, az indiánok öltözékéről, a tűzgyújtásról, az esőtáncról stb.

Kézműveskedés alatt a lányok karkötőt készítettek maguknak, a fiúk esőbotot, csörgőket készítettek a tűz körüli örömtáncra.

Csütörtök:

A csütörtöki nap átlagos nap volt az indián táborunkban. Minden kis indián a saját kis feladatát látta el: volt,aki halászott, volt aki a sátor körül rendezkedett, őrizte a tüzet, az indiánanyák a sátorban altatták a babákat vagy éppen sütöttek, a sámán pedig jósolt. Majd jött az újabb indián mese: „A kígyókirály és az éjszaka egyezsége“címmel.

Problémahelyzetet teremtettünk a nyugodt indiánok életébe: „Mivel tudnánk hangokat adni úgy, hogy a törzs minden tagja meghallja?“ – kerestük a megoldásokat. A gyerekek ötletei alapján kántáltunk, szótagokat ismételtünk, halkan-hangosan, magasan-mélyen. Mozdulatokkal, tánccal fejeztük ki érzéseinket, közös jelrendszert találtunk ki, amivel jelzünk a táboron kívül levő harcosoknak (pl.kövek összeütése – ellenség érkezése, esőbot használata – vihar, gyerekek által mkitalált ritmus – csorda a láthatáron stb.). Nagy sikert aratott a visszhang játék, amikor üzenetet kellett egymásnak továbbítani. A játék alatt ritmushangszerek helyett botokat, köveket, apró kavicsokat használtunk. Közösen elfogadott szabályok betartásával érdekes zenei párbeszéd alakult ki.

Péntek:

A hét kicsúcsosodása az indián lakodalom volt, ahol az indián törzsfőnök a szíve választottját kérte feleségül. A varázserővel bíró sámán adta össze az ifjú párt. A gyerekeknek nagyon tetszett a tűz körüli indiántánc. A vendégség is nagyon jól sikerült. Mindenkinek nagyon ízlett a tűzön sütött pillecukor.

**Reflexió:**

Az öt nap alatt az óvodásaink a játék során számtalan tapasztalatra tettek szert, közben fejlődött a zenei alkotókészségük, emlékezőképességük, kreativitásuk, problémamegoldó képességük. A közös játék során együttműködésük és kitartásuk is fejlődött.

Nagymácséd, 2019. 07.8.-11.

 Bréda Szilvia

 Projekt koordinátor

 .................................